Neslýchaný záujem o duel Maďarsko - Slovensko: Po vstupenkách nezostal ani kúsok prachu!
BUDAPEŠŤ - Septembrový kvalifikačný zápas o postup na futbalové EUR0 2020 medzi Maďarskom a Slovenskom bude vypredaný. Podľa oficiálnej stránky Maďarského futbalového zväzu sa lístky vypredali v priebehu dvoch hodín. Duel sa uskutoční 9. septembra o 20.45 h v budapeštianskej Groupama aréne.
Predaj vstupeniek sa začal v piatok o 10.00 v onlajn sieti zväzu meccsjegy.mlsz.hu a v predajni Ticket Express Bálna v Budapešti. Záujem o lístky bol oveľa väčší ako počet dostupných lístkov. Šesť tisíc pernamentkárov si už vstupenky zabezpečilo v predstihu, do predaja išli ostatné voľné lístky. Kapacita Groupama arény v medzištátnych zápasoch je 22.000 divákov.
- Zdroj:
- TASR
- Foto:
- TASR - Pavel Neubauer